भारतीयों के खातों के बारे में फ्रांस से मिली कुछ जानकारी  
केंद्र ने कहा कि आयकर विभाग को एचएसबीसी बैंक में भारतीयों के खातों के संबंध में फ्रांस की सरकार से कुछ जानकारी मिली है।
केंद्र ने सोमवार को कहा कि आयकर विभाग को एचएसबीसी बैंक में भारतीयों के खातों के संबंध में फ्रांस की सरकार से कुछ जानकारी मिली है।  वित्त राज्य मंत्री एसएस पलानीमाणिक्कम ने कहा कि आयकर विभाग ने विदेशों मे भारतीयों के खातों के संबंध में फ्रांसीसी सरकार से दोहरा कराधान बचाव करार के तहत कुछ सूचना प्राप्त की है।  मंत्री ने बलविन्दर सिंह भुंडर, डी राजा और मंगल किशन के सवालों के लिखित जवाब में राज्यसभा को यह जानकारी दी। उन्होंने कहा कि ऐसी सूचना मिलने पर जांच की जाती है और उसके बाद ही कर निर्धारण किया जाता है।  मंत्री ने कहा कि कुछ लोगों ने स्वेच्छा से 135 करोड़ रुपए बतौर कर का भुगतान किया है। उन्होंने कहा कि 'करार की शर्तों' के अनुसार यह गोपनीय श्रेणी में है और इसका खुलासा नहीं किया जा सकता।